Nouvelles Équipes Internationales

Nouvelles Équipes internationales (NEI, euskaraz Nazioarteko Talde Berriak) Europan inspirazio demokrata kristaua zuten pertsona ospetsuen eta alderdi politikoen elkarte bat izan da, 1947an sortua.

1965ean Demokristauen Europar Batasunak (UEDC) ordezkatu zuen.

 Historia 
1947ko maiatzaren 31 eta ekainaren 3a bitartean, kongresu bat antolatu zen Chaudfontainen, Paul Van Zeeland Belgikako gobernuburu ohia buru zuena, inspirazio kristau-demokratako alderdi politikoen artean. Internazional Sozialistaren eredua ez zuten gogoko, hartan alderdi kide guztiek beren herrialdeetan posizio bera izan behar dutelakoan, elkarte konfederalago bat sortzearen alde egiten zuten.. 

NEI taldearen estatutuak neurri batean Parisko Marceau etorbideko erbesteko Eusko Jaurlaritzaren egoitzan erredaktatu ziren, Jaurlaritza hartako jeltzaleak mugimendu demokristau europarrekin loturak egiten ari baitziren garaian.

NEI erakundearen idazkaritza ParisenDucerf (2010) ezarri zen.. Egitura nazio bakoitzeko alderdi batek edo batzuek osa zezketen, edo pertsona ospetsuek, eta erbestean zeuden elkarte politikoek ere, Ekialdeko Europakoek bereziki.. Bi pertsonako zuzendaritza izan zuen taldeak, presidente bat eta idazkari nagusi bat, batzorde exekutibo baten esparruan, 1953an zuzendaritza batzorde bihurtu zena.

 Lehendakaritza 
Ondorengo presidenteak izan zituen NEIk:

 Robert Bichet (1947-1949);
 August De Schryver (1949-1959);
 Theo Lefèvre (1960-1965).

 Idazkaritza nagusia 
Ondorengo idazkari nagusiak izan zituen taldeak:

 Jules Soyeur (1947-1949);
 Robert Bichet (1949-1955);
 Alfred Coste-Floret (1955-1960);
 Jean Seitlinger (1960-1965).

 Erreferentziak 

 Bibliografia 

 Papini, Roberto. L’Internationale démocrate-chrétienne : la coopération internationale entre les partis démocrates-chrétiens de 1925 à 1986, Paris, Le Cerf, coll. « Histoire », 1988, 238 or. (ISBN 2-204-02874-6).
 Gehler, Michael; eta Kaiser, Wolfra. Christian democracy in Europe since 1945, Londres, Routledge, 2004, 260 or. (ISBN 0-7146-5662-3).
 .
 .


 Kanpo estekak 

Kategoria:Alderdi politiko kristau-demokratak
Kategoria:Erbesteko Eusko Jaurlaritza